|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,** **управу и национални меншини – национални заєднїци**Булевар Михайла Пупина 16, 21000 Нови СадТ: +381 21 487 46 04  F: +381 21 557 074; 456 986 adrian.borka@vojvodina.gov.rs |
|  | ЧИСЛО: 128-90-25/2023-05 | ДАТУМ: 22.2.2023. року |

Покраїнски секретарият за образованє, предписаня, управу и национални меншини – национални заєднїци, Нови Сад, на основи члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019) у вязи зоз членами 11, 12, 23. пасус 4, 25. и 26. Покраїнскей скупштинскей одлуки о буджету Автономней покраїни Войводини за 2023. рок («Службени новини АПВ», число 54/2022), члена 6. Уредби о средствох за стимулованє програмох або часци средствох хтори нєдоставаю за финансованє програмох од явного интересу яки реализую здруженя («Службени глашнїк РС», число 16/2018) и члена 3. пасус 1. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализму и толеранциї у Автономней покраїни Войводини («Службени новини АПВ», число 7/2023) розписує

**ЯВНИ КОНКУРС ЗА СОФИНАНСОВАНЄ ПРОГРАМОХ И ПРОЄКТОХ УНАПРЯМЕНИХ НА**

**УНАПРЕДЗЕНЄ ПРАВОХ НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ У АП ВОЙВОДИНИ У 2023. РОКУ**

Явни конкурс ше розписує за програми и проєкти здруженьох, фондох и фондацийох (у дальшим тексту: подношитель прияви), хтори унапрямени на витворйованє правох националних меншинох – националних заєднїцох зоз териториї Автономней покраїни Войводини у 2023. року.

**I. РОЗПОДЗЕЛЬОВАНЄ СРЕДСТВОХ**

Явни конкурс ше розписує на вкупну суму **33.000.000,00 динари**, по националних меншинох – националних заєднїцох:

|  |  |
| --- | --- |
| Мадярска национална меншина – национална заєднїца | 15.450.000,00 динари |
| Ромска национална меншина – национална заєднїца | 3.350.000,00 динари |
| Горватска национална меншина – национална заєднїца | 3.200.000,00 динари |
| Словацка национална меншина – национална заєднїца | 3.200.000,00 динари |
| Румунска национална меншина – национална заєднїца | 2.350.000,00 динари |
| Руска национална меншина – национална заєднїца | 1.200.000,00 динари |
| Бунєвацка национална меншина – национална заєднїца | 1.050.000,00 динари |
| Македонска национална меншина – национална заєднїца | 660.000,00 динари |
| Українска национална меншина – национална заєднїца | 410.000,00 динари |
| Нємецка национална меншина – национална заєднїца | 300.000,00 динари |
| Ческа национална меншина – национална заєднїца | 130.000,00 динари |
| Чарногорска национална меншина – национална заєднїца | 600.000,00 динари |
| Други национални меншини – национални заєднїци | 1.100.000,00 динари |

**II. УСЛОВИЯ КОНКУРСУ**

* На явни конкурс за додзельованє буджетних средствох Покраїнского секретарияту за образованє, предписаня, управу и национални меншини – национални заєднїциможу ше приявиц лєм подношителє приявох хтори маю реґистроване шедзиско на териториї АП Войводини;
* На явни конкурс ше нє можу приявйовац директни и индиректни буджетни хаснователє, привредни дружтва и национални совити националних меншинох;
* Конкурсну документацию мож превжац од **22.2.2023. року** у просторийох Секретарияту або на web-адреси Секретарияту [www.puma.vojvodina.gov.rs.](http://www.puma.vojvodina.gov.rs.)
* Термин за подношенє приявох то **10.3.2023. року.**
* На явним конкурсу ше додзелює средства за програми и проєкти подношительох прияви хтори унапрямени на витворйованє правох националних меншинох – националних заєднїцох, а насампредз за:
* очуванє и пестованє язика, народних обичайох и старих ремеслох;
* защиту и презентацию фолклорного нашлїдства;
* творенє условийох за розвой култури, науки и уметносци;
* пестованє и стимулованє народней творчосци;
* представянє културних доброх од винїмковей значносци;
* литературну, драмску, сценску, музичну и подобову творчосц, меморияли, фестивали, ювилейни манифестациї, уметнїцки колониї, кампи з якима ше пестує толеранцию и права националних меншинох – националних заєднїцох;
* конференциї, турнири, сходи и подобне, з якима ше пестує толеранцию и права националних меншинох – националних заєднїцох;
* пестованє и розвой аматеризма, госцованя ансамблох;
* сотруднїцтво з матичнима жемами и други форми сотруднїцтва;
* проєкти яки ше одноша на розвиванє, очуванє и пестованє духа медзинационалней толеранциї при младих;
* унапредзенє продукциї и продукциї телевизийней и радийскей програми, интернет- презентациї, других формох електронских презентацийох, друкованих пропаґандних активносцох, активносцох у друкованих медийох и других формох медийних активносцох.
* Секретарият по Конкурсу софинансує лєм активносци яки ше реализує у периоду од розписованя конкурсу по 31.12.2023. року;
* Явни конкурс ше обявює у «Службених новинох Автономней покраїни Войводини», у єдним з явних глашнїкох хтори закрива цалу територию АПВ и на интернет-боку Секретарияту, як и на порталу е-Управа, на сербским язику и на язику националней меншини хтори ше службено хаснує у Автономней покраїни Войводини;
* Прияви ше подноши лєм на конкурсних формуларох секретарияту у єдним прикладнїку;
* Прияви на явни конкурс ше подноши на сербским язику або на язику националней меншини хтори ше службено хаснує у Автономней покраїни Войводини;
* Прияви ше подноши:

1. особнє з придаваньом на писарнїцу покраїнских орґанох управи у Новим Садзе;

2. по пошти на адресу:

Покраїнски секретарият за образованє, предписаня, управу и национални меншини – национални заєднїци, Булевар Михайла Пупина 16, 21000 Нови Сад

**ЗА ЯВНИ КОНКУРС - СОФИНАНСОВАНЄ ПРОГРАМОХ И ПРОЄКТОХ ХТОРИ УНАПРЯМЕНИ НА**

**УНАПРЕДЗЕНЄ ПРАВОХ НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ У АП ВОЙВОДИНИ У 2023. РОКУ**

* Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє додатних условийох;
* Покраїнски секретар приноши ришенє о розподзельованю средствох, яке ше обяви на урядовим интернет-боку Секретарияту и на порталу е-Управа;
* Подношитель прияви хторому буду додзелєни средства по Явним конкурсу, ма обовязку доручиц Секретарияту податок о окремним наменковим подрахунку яки отворени при Управи за трезор за кажду поєдинєчну наменку (програму/проєкт), найпознєйше по 1.5.2023. рок.

Додатни информациї о явним конкурсу мож достац у Секретарияту, на число телефона: 021/ 487 4608, прейґ е-пошти adrian.borka@vojvodina.gov.rs або на интернет-боку Секретарияту на адреси: [www.puma.vojvodina.gov.rs.](http://www.puma.vojvodina.gov.rs.)

Покраїнски секретар,

 Жолт Сакалаш с.р.